**О Т Ч Е Т**

**ЗА ДЕЙНОСТТА НА ЧИТАЛИЩЕ „ВЪЗРАЖДАНЕ 1906”**

**С.ЩРЪКЛЕВО , ОБЩ. ИВАНОВО ЗА ИЗМИНАЛАТА 2023 Г.**

Уважаеми дами и господа, измина още една година от дейността на народно читалище „Възраждане 1906”. Годината за разлика от последните две бе изпълнена с разнообразна дейност, с изяви и значима културно-масова и библиотечна дейност . Съвременното читалище е наследник на българската самодейност през периода ва Възраждането.

Целта му е била една – съхраняване на традиционните български ценности и добродетели. Българинът винаги се е стремил към знание и една от важните задачи на читалищата е била библиотечното дело и неговото обогатяване. Усилията на читалищните работници винаги са били насочени към осъвременяване и обогатяване духовния и културен живот на селото , запазване на местните традиции и обичаи и предаването им на идните поколения.

През изминалата година читалището осъществяваше дейността си в съгласие с приетия културен календар за 2023 г. Основните насоки в работата ни бяха свързани с поддържане авторитета и надграждане дейността на читалището. В действията си прилагахме екипния принцип, като се стараехме да създадем максимално добра атмосфера за работа и се съобразяваме да не излизаме от рамките на субсидирания бюджет.

Народното читалище като самостоятелна юридическа единица, управлявана от министерството на културата и читалищното настоятелство са изправени пред редица предизвикателства, призвано да опази културно-историческото ни наследство.

**Основните задачи, които сме си поставили са:**

1. Разширяване социалния обхват на читалищната дейност за привличане на по-широк кръг от населението
2. Съвместна работа с училището, детската градина, пенсионерски клуб, център „Динамика“ при провеждането на местни и общински празници.
3. Да спомагаме изграждането на ценностна система у децата, младежите и различните етноси.
4. Да опазваме културно-историческото наследство, местните традиции и обичаи.
5. Да обогатяваме библиотечния фонд и участваме в различни проекти.
6. Да съхраняваме и поддържаме материалната база.

**Дейности:**

**1.Библиотечна и информационна дейност:**

През изтеклата 2023 г. бяха регистрирани 379 читатели, общият брой на посещенията в библиотеката са 1208, всичко заети библиотечни материали са 1160. Библиотеката към читалището разполага с 10875 библиотечни единици. Със собствени средства през годината сме закупили 12 тома художествена литература. При направената частична инвентаризация са отчислени 403 тома литература - остарели по съдържание , повредени и невърнати от читатели.

Получили сме 175 тома литература, дарени от Маргарита Даскалова, Даниела Александрова, Йорданка Божилова, Мария Пеева, Свилен Максимов , РБ „Л.Каравелов“, Анелия Иванова, Данка Матеева, Красимира Даскалова, Минчо Чинаров, Донка Неделчева, Маргарита Георгиева,

През отчетната година бяха аранжирани витрини по повод бележити дати, личности и събития, официални и професионални празници.

Във фоайето на читалището бе обособен кът под надслов „Вземи книга, донеси книга“.

Смятаме, че периодичните издания, които осигуряваме задоволяват интересите на нашите читатели – някои от вестниците са от дарители -земеделска кооперация „Зл.клас“ и Димчо Киряков, Венелин Обретенов. Можем да се похвалим с пореден спечелен проект за нови книги към МК на стойност 1220.60 лв.

Вълнуващо бе приемането на първокласниците от ОУ „Хр.Ботев“ за читатели на библиотеката .

С аниматори отпразнувахме международния ден на детето – 1 юни.

През изминалото лято бе организирана лятна занималня. С голям интерес децата всеки ден в продължение на месец влизаха в читалището. Часовете минаваха неусетно с очакване за утре.

Лятната занималня беше посещавана от деца от различни етноси, както наши деца от селото, така и гости за лятната ваканция. Благодарност към Диана Тагарова и Ирена Георгиева, които винаги бяха готови за съвместна дейност.

Особено значение за нас като българи винаги е имал Националния празник на България - 3 март. На тържеството присъстваха много родолюбиви щръклевчани. Със стихове, песни , венци и много цветя отдадохме заслужена почит на падналите за Освобождението пред паметника на руските войни.

**2.Културно – масова работа**

Художествената самодейност е крепителят на българщината - издирване, възстановяване на българските народни песни, традиции и обичаи и тяхното съхраняване.

Съществуващите самодейни състави към читалището: танцов състав”Хороселци”, коледарска група, младежка група „Възрожденци“, група „лазарки” , вокална група „Възраждане“, дует Радина и Елица намериха поле за изява през изминалата 2023 г.

Всички тези състави вземаха участие в деня на родилната помощ -Бабинден, ден на лозаря-„Трифон Зарезан“, Националния празник на България – 3 март, Ден на самодееца – 1 март, общоселско тържество по случай международния ден на жената – 8 март, група лазарки посетиха щръклевчани и пяха за здраве и берекет, Гергъовден на мегдана, Енъовден.

Танцов състав „Хороселци“, вокална група „Възраждане“ и дует Радина и Елица участваха във:

- старопланински фестивал гр.В.Търново

- фолклорен фестивал „Ритъмът на България“ гр.Ловеч

- фолклорен фестивал „Родолюбие от Поломието“ с.Сваленик

- фолклорен фестивал „Сандрово пее и танцува“

- фолклорен празник „От старовремската софра“ с.Бабово

- общински празник „Стълпище“

- международен фолклорен фестивал гр.Айвалък –Турция

- фолклорен фестивал „Богородична стъпка“ гр.Ст.Загора

- фолклорен фестивал „Жива вода“ – с.Каран Върбовка

Гордеем се с нашите самодейци, спечелили много грамоти и медали през годината и не пропускаме да популяризираме техните успехи навсякъде, а те от своя страна прославят читалището и селото ни.

Изключително добре организиран бе общоселския празник по случай Бабинден, деня на лозаря, годишнина от обесването на Васил Левски, деня на самодееца, Националния празник на България, общоселско тържество послучай 8 март, деня на християнското семейство, гергьовден на мегдана, деня на славянската писменост и култура, деня на будителите. С огромен интерес премина и коледния концерт с рекорден брой участници - 136 - самодейци от читалището , ученици от ОУ „Хр.Ботев“ , децата от детската градина и пенсионерски клуб.

Имено работата ни с ученици и деца от детската градина бе оценена от Министерството на образованието и науката и в края на годината на читалището бяха преведени седем хиляди лв. с които закупихме дърва, нафта, лаптоп, озвучителна уредба, стойки, микрофони, и др.

Не всичко можем да изброим, но се стараем да работим по предварително приетия културен календар в началото на годината

Благодарим на ръководителите на самодейните групи към читалището- Вили Бистрашка, Даринка Петрова, Владимир Иванов.

Младите коледари освен участието си в тържествения коледен концерт в община Иваново посетиха земеделската кооперация „Златен клас“, пяха и благославяха много домове в Щръклево.

Съществуващата музейната сбирка „Светлоструй”- съкровищница на провинциалната културна мисъл в страната е посещавана от всички ученици от ОУ „Хр.Ботев“, от група украински деца и техните родители и други групи от страната. В етнографската сбирка се съхраняват ценни експонати от миналото, които предизвикват интерес при посещение.

Непрекъснато полагаме усилия за събиране и съхраняване на предмети от бита на селото. Тук е мястото на благодарим на г-жа Иванка Кадийска, Иванка Сярова, Павлина Памукова, които дариха много от личните си вещи съхранявани в раклите им.

От много години читалището имаше нужда от закупуване на нови мъжки народни носии. Благодарение на спонсорите Георги Миланов, Светослав Тончев, кооперация „Зл.клас“, Албена Иванова, БЧК, Стефан Даскалов, Стефан Големанов, Ваня и Мирослав Златеви, Татяна и Венелин Обретенови, Георги Атанасов, Йордан Сийреков, Диана Даскалова, Димитър Димитров се закупиха 5 ямурлука и 5 пълни комплекта мъжки народни носии и 10 туники за вокалната група.

Сърдечна благодарност и към спонсорите Стефка Димитрова, Петя Пенева, Доротея Георгиева, Николай Йорданов, Мирена Борисова, Димчо Киряков, Айсел Палова , Алдин Балов, Пламена и Георги Георгиеви, сем. Иванка и Юлиян Миланови, Димитринка и Даниел Николови, Бисер Ангелов, Владимир Иванов, Константин Кирилов.

През годината са проведени 7 заседания на читалищното настоятелство по въпроси, свързани с предстоящи задачи и изразходване на финансовите средства на читалището. Благодарим на настоятелството за отделеното време и се надяваме на ползотворна работа и занапред.

Съгласно изискванията на община Иваново винаги в началото на всеки месец представяме отчет за изразходваните средства.

Стремим се да поддържаме материалната база в чист и приветлив вид.

Редовно се поддържа фейсбук страницата на читалището със снимков материал.

Въпреки старанието на читалищните работници, винаги има какво да се желае като резултати, но сме направили всичко възможно и сме постигнали изключителни резултати и можем спокойно да кажем, че в обикновените делници и празници работихме за жителите на Щръклево. А за постигане на още по-високи резултати разчитаме на всички вас – членове на читалището, читалищното настоятелство и най-вече на вас самодейци, на хората с големи сърца и души. Силно се надяваме тази година да бъде по-добра и изпълнена с много творчески изяви както от децата, така и от възрастните самодейци.

09.02.2024 г. Председател НЧ:

с.Щръклево, общ.Иваново /Д.Петрова/